da da da da da da da da da da da da da da da da sv da
Rabat med biludlejningsfirmaet Sixt Bauta Forsikring
Når du er medlem hos os, kan du få rabat på billeje i Danmark og resten af Europa gennem biludlejningsfirmaet SIXT. Du kan få op til 15% rabat på prisen for lejebilen. Rabatten gives på billejen og ikke på tilkøb af forsikring og øvrige tilvalg som fx barnestol.
Ud over rabatten får du her vejledning til at købe forsikring til lejebilen
Køber du ansvars- og kaskoforsikring inkl. tyveri på lejebilen, kan du få dækning for en eventuel selvrisiko på din rejseforsikring.
TI (Third party insurance), som på dansk er ansvarsforsikring
LDW (Loss Damage Waiver) som på dansk er kaskoforsikring inkl. tyveri og tyveriforsøg
TG (Tire & Glas) som på dansk er dæk og glasforsikring
Deductibel/Excess som på dansk er selvrisiko: Vælg den højest mulige, dog maks. 25.000 kr.
Hvis du har din rejseforsikring hos os
Køber du ansvars- og kaskoforsikring inkl. tyveri og tyveriforsøg til lejebilen, og har du din rejseforsikring hos os, dækker den selvrisikoen ved skader, der overstiger 2.500 kr. Du kan derfor vælge en høj selvrisiko, dog maksimalt 25.000 kr. En høj selvrisiko giver nemlig en lavere lejepris.
Hvis du får en skade, og du har din rejseforsikring hos os, skal du selv betale 2.500 kr. af selvrisikoen, resten bliver refunderet af din rejseforsikring hos os.
Vælg ikke højere selvrisiko, end du selv kan betale i første omgang.
Vil du helt undgå egenbetaling, hvis du får en skade, tilbyder SIXT tillægsforsikringer uden selvrisiko på mange bilgrupper.
Sådan gør du brug af aftalen
Vil du gøre brug af aftalen, skal du bestille din bil på www.sixt.dk/lb-forsikring vælge dansk sprog under Language.
Hvis du har brug for aftalen på engelsk, kan du downloade det her og tage det med til udlejningsstedet.